cyanic-selkie/wikianc huggingface dataset:
Jaconia
Jaconia on Petri Hiltusen luoma fantasiamaailma, jonka tapahtumista kerrotaan Hiltusen Praedor-sarjakuvissa, Hiltusen ja Ville Vuorelan suunnittelemassa Praedor-roolipelissä sekä Vuorelan romaanissa Vanha koira.
Maantiede
Vaikka Jaconia-nimitystä käytetään myös koko maailmasta, varsinainen Jaconia on pyöreä maa-ala, läpimitaltaan 2000 virstaa, jota ympäröi Borvaria, mittaamattoman suuri rauniokaupunki.
Jaconian maantiede on monipuolista: alueella on niin vehreää tasankoa, vuoristoja, laajoja metsiä kuin suomaitakin. Ilmasto on pohjoisessa leuto ja sateinen, etelässä mantereisempi.
Praedor-tarinoiden tapahtuma-aikaan Jaconiassa on viitisentoista valtakuntaa, joista merkittävin on Farrignia.
Hywel Dda
Elämäkerta
Gwyneddin kuningas Idwal ab Anarawd sai surmansa taistelussa englantilaisia vastaan vuonna 942 ja Hywel käytti tilannetta hyväkseen ulottaen valtansa Gwyneddin ja Powysin alueelle. Hywelin tunnetuin teko hallitsijana oli kuitenkin niin sanotun Hywelin eli Walesin lain kokoaminen. Tarinan mukaan Hywel kutsui koolle kuusi tunnettua lakimiestä eri puolilta Walesia Tŷ Gwyn ar Dafissa Dyfedissä. Mukana oli myös useitsa kirkossa vaikuttaneita henkilöitä. Tarina esiintyy vaihtelevin yksityiskohdin useimpien walesilaisten lakitekstien johdannossa, mutta vanhimmat säilyneet tekstit on kirjoitettu vähintään kaksi vuosisataa Hywelin valtakauden jälkeen. Joissakin niistä Hyweliin viitataan termillä ”koko Walesin kuningas”. Hywelin jonkinlaista osuutta ensimmäisen ylöskirjoitetun walesilaisen lain kokoamisessa pidetään kuitenkin todennäköisenä ja Pohjois-Walesin, sekä Powysin valtaaminen antoi hänelle luultavasti lain kokoamiselle tarvittavan arvovallan. Wales ei ollut koskaan aikaisemmin yhtä yhtenäinen ja tämä mahdollisti monien eri paikallisten käytäntöjen muuntamisen yhtenäiseksi laiksi. Hywelille on annettu epiteetti Hyvä, mutta ensimmäiset tunnetut viittaukset Hyweliin tähän tapaan on tehty vasta 1100-luvulla. Hywel kuoli vuoden 950 paikkeilla. Hieman hänen kuolemansa jälkeen valmistui ensimmäinen tunnettu walesilainen kronikka, jonka rahoitus oli mahdollisesti peräisin Hyweliltä.
Kivotós
Kivotós on pieni Kreikan saari, joka kuuluu Argo-Saronisiin saariin ja sijaitsee Hydran saaren pohjoisrannikon edustalla. Saaren pinta-ala on noin 0,03 neliökilometriä ja se on asumaton (vuonna 2011). Hallinnollisesti Kivotós kuuluu Hydran kuntaan, Saarten alueyksikköön ja Attikan alueeseen.
Roolileikki (seksi)
pienoiskuva|[[Bondage|Sidonta-roolileikkiä, jossa henkilöt ovat pukeutuneet myös tietyn ajanjakson mukaisesti.]] Roolileikillä tarkoitetaan seksiin tai kiihottumiseen liittyvää leikkiä, jossa osapuolet esittävät erilaisia rooleja. Roolileikin tarkoituksena voi olla esimerkiksi toteuttaa fantasioita, toimia esileikkinä, tai olla osa yksilöiden välistä ihmis- ja seksisuhdetta. Roolileikki toteutuu aina kaikkien osapuolten yhteisymmärryksessä ja suostumuksessa.
Roolileikkeihin voivat kuulua erilaiset asusteet ja vaatteet tai muut välineet, kuten käsiraudat, raipat, kaulapannat tai köydet, mutta roolileikkejä voi leikkiä lukuisilla eri tavoilla, eivätkä ne välttämättä tarvitse lainkaan välineitä.
BDSM
Roolileikit ovat iso osa muun muassa BDSM-kulttuuria, jossa voidaan leikkiä esimerkiksi vallalla, alistumisella, omistajuudella ja rankaisemisella. BDSM-parisuhteissa voi olla myös jatkuvaa roolileikkiä, jossa esimerkiksi omistajan ja orjan roolit ovat päällä myös seksiin liittyvien aktiviteettien ulkopuolella arkisissakin asioissa. Tällöin roolileikki voi olla merkittävässä osassa yksilöiden välistä jatkuvaa kanssakäymistä ja ihmissuhdetta.
Esimerkkejä roolileikeistä
Roolileikkien mahdollisuudet ovat rajattomat, ja sitä voi toteuttaa esimerkiksi kasvotusten, internetissä, videopeleissä tai viestien välityksellä. Yleisiä roolileikkiteemoja ovat esimerkiksi erilaisiin univormuihin liittyvät fetissit ja leikit, kuten poliisi ja pidätettävä tai hoitaja ja potilas. Myös arkiset asetelmat ja tilanteet, kuten putkimies–kotiäiti-, pomo–sihteeri- tai opettaja–oppilas-suhteet ovat melko yleisiä roolileikkejä. Auktoriteetillä ja vallalla leikitteleminen ovatkin roolileikkien yleisimpiä teemoja.
Roolileikkien genrejä ovat esimerkiksi
pienoiskuva|Nainen [[Lateksi|lateksisessa koira-asussa.]] Roolileikkien avulla voidaan myös toteuttaa erilaisia fantasioita, jotka olisivat oikeasti toteutettuna moraalisesti kyseenalaisia tai laittomia. Tälläisiä voivat olla esimerkiksi raiskausfantasiaan, insestiin, pettämiseen, zoofiliaan tai pedofiliaan perustuvat asetelmat, joita henkilö tai henkilöt eivät halua oikeassa elämässä tapahtuvan, mutta voivat toteuttaa turvallisesti ja yhteisymmärryksessä leikkien kautta.
Luettelo televisiosarjan Ville Vallaton jaksoista
Tämä sivu sisältää luettelon Ville Vallaton -televisiosarjan jaksoista.
Kiiltojukka
Kiiltojukka eli jukkapalmu tai yuccapalmu (Yucca elephantipes, syn. Yucca guatemalensis) on eteläamerikkalainen nahkealehtinen kasvi, jota käytetään paljon huonekasvina.
Ulkonäkö ja koko
Luonnossa jukkapalmu voi kasvaa kymmenmetriseksi. Paksu ja haarautuva runko muistuttaa tyveltä norsun jalkaa. Lehdet ovat kiiltävän tai sinivihreitä ja kasvavat 50–100 cm pitkiksi ja 6–7 cm leveiksi. Kellomaiset kukat ovat tähkämäisenä, suurena huiskilona. Väriltään ne ovat valkoisia tai kermanvalkoisia.
Levinneisyys
Jukkapalmu on alun perin kotoisin Meksikosta.
Käyttö
Jukkapalmua viljellään maisemakasvina sekä sisätiloissa ja terasseilla ruukkukasvina. Kasvin ravitsevia ja hyvänmakuisia kukkia käytetään salaateissa ja muissa ruoissa. Maya-intiaanien kansanperinteessä kukista haudutetulla teellä on lääkinnällisiä vaikutuksia.
Muuta
Jukkapalmun kukka on El Salvadorin kansalliskukka.
Nigerian kansalliskirjasto
Kansalliskirjasto perustettiin syyskuussa 1964. Kirjastoa on elokuusta 2016 lähtien johtanut professori, ylikirjastonhoitaja Lenrie O. Aina.
Kansalliskirjaston päärakennuksen uudisrakennusta ei saatu valmiiksi vuonna 2017, vaikka rakentaminen oli kestänyt tuolloin jo 11 vuotta. Tähän asti kansalliskirjasto oli toiminut vuokratiloissa. Kirjaston päärakennuksen kuntoa luonnehdittiin loppuvuonna 2017 kehnoksi, häpeäksi maalleen. Kansalliskirjaston rahoitusta arvosteltiin riittämättömäksi.
Gazette des Beaux-Arts
thumb|right|250px|Gazette des Beaux-Arts. Ensimmäinen vuosikerta, numero 3, 1. heinäkuuta 1859. Gazette des Beaux-Arts oli ranskalainen taidelehti, jonka perusti 1859 Édouard Houssaye päätoimittajaksi ryhtyneen Charles Blancin kanssa.
Oltuaan yli 140 vuotta maailmanlaajuinen taidehistoriallinen lehti Gazette des Beaux-Arts lakkasi ilmestymästä 2002, vuosi Daniel Wildensteinin kuoleman jälkeen. Hänen sukunsa hankki lehden omistukseensa 1928, ja hän oli ollut sen johdossa vuodesta 1963.
I’m a Rebel
I’m a Rebel on Accept-yhtyeen toinen studioalbumi, joka julkaistiin vuonna 1980.
Espanja lasten Eurovision laulukilpailussa
Espanja on osallistunut lasten euroviisuihin vuodesta 2003 lähtien kahdeksan kertaa. Se on yksi lasten euroviisujen menestyneimmistä maista, sillä maa on ollut lähes jokaisella osallistumisellaan neljän parhaan joukossa. Espanjan edustaja María Isabel toi Espanjalle ensimmäisen voiton vuonna 2004. Espanja on sijoittunut myös kaksi kertaa toiseksi ja kaksi kertaa kolmanneksi.
Lagoúsa
Lagoúsa eli Megáli Lagoúsa (Μεγάλη Λαγούσα) eli Eleoúsa (Ελεούσα) on pieni Kreikan saari, joka kuuluu Argo-Saronisiin saariin ja sijaitsee Saroninlahdessa Aíginan saaren pohjoispuolella. Saaren pinta-ala on noin 0,18 neliökilometriä ja se on asumaton (vuonna 2011). Hallinnollisesti Lagoúsa kuuluu Aíginan kuntaan, Saarten alueyksikköön ja Attikan alueeseen.
Lagoúsa kuuluu pieneen Lagoúses-saariryhmään, jonka muut suuremmat saaret ovat Lagousáki ja Makrónisos. Lagoúsa on saarista suurin. Saarella on majakka.
Fukuokan prefektuuri
Fukuokan prefektuuri sijaitsee Japanissa Kyūshūn saarella. Prefektuurin pääkaupunki on Fukuoka. Prefektuurissa on 5 085 000 asukasta (vuonna 2012) ja sen pinta-ala on 4 986,53 neliökilometriä.
Maantiede
Fukuoka rajoittuu mereen kolmelta suunnalta. Yhteistä rajaa sillä on Sagan, Ōitan ja Kumamoton prefektuurien kanssa – neljäs naapuri Yamaguchin prefektuuri sijaitsee Kanmon-salmien takana. Prefektuuriin kuuluu myös useita pieniä saaria Kyūshūn pohjoisrannikon edustalla.
Aluejako
Fukuokan prefektuuri jakautuu 29 kaupunkiin ja 31 muuhun kuntaan, joista 29 on maaseutukaupunkeja ja kaksi kyläkuntia. Kunnat kuuluvat 11 piirikuntaan, joilla ei ole hallinnollista merkitystä. Fukuokan ja Kita-Kyūshūn suurkaupungit jakautuvat suuralueisiin.
Talous
Prefektuuri sisältää Kyūshūn kaksi suurinta kaupunkia, Fukuokan ja Kita-Kyūshūn, sekä suuren osan saaren teollisuudesta. Tärkeitä teollisuudenaloja ovat autoteollisuus, puolijohteiden valmistus ja terästeollisuus.
Tarjooma
Tarjooma tai tarjoama eli valikoima on liiketoimintaan liittyvä käsite, joka tarkoittaa asiakkaille tarjottuja tuotteita ja palveluja sekä niihin liittyviä brändimielikuvia. Tarjooma on kehitettävissä. Se osoittaa yrityksen kyvyn tuottaa arvoa asiakkailleen ja ottaa siitä sopiva taloudellinen korvaus.
Fukuokan prefektuuri
Matkailu
Fukuokan prefektuuri ei ole kovinkaan tunnettu ulkomaalaisille turisteille. Kaupungeista Fukuoka on yleisin turistikeskus, joskin Kita-Kyūshū on viime vuosina yrittänyt houkutella turisteja.
Japanilaiset turistit suuntaavat erityisesti Yanagawan ”Japanin venetsiaan”, Dazaifun alueen temppeleihin sekä Kyūshūn kansallismuseoon.
Hasselqvist
Hasselqvist on ruotsinkielinen sukunimi, joka on muun muassa seuraavilla henkilöillä:
Tarjooma
Termiä ovat alkaneet käyttää muun muassa ohjelmistoliiketoimintaa harjoittavat yritykset, jotka myyvät sekä palveluja että tuotteita. Tietotekniset tuotteet voidaan lisäksi tuottaa asiakkaan tarpeiden mukaisena palveluna ja tekniikan uudistuessa tuotteita jatkokehitetään ja ylläpidetään palveluna.
Ladinin kieli
Ladin on galloromaaniseen ryhmään kuuluva kieli, jota puhutaan Pohjois-Italian Dolomiiteilla Trenton, Bellunon ja Bolzanon maakunnissa. Sillä on noin 30 000 puhujaa. Ladin on läheistä sukua Sveitsissä puhuttavalle retoromaanille. Sitä ei pidä sekoittaa iberoromaanisten kielten ryhmään kuuluvaan ladinoon, vaikka ladinin italiankielinen nimi onkin ladino. pienoiskuva|Kolmikielinen kyltti
Se on retoromaaninen kieli tai yksi sen murteista.
Ladinia opetetaan Etelä-Tirolin kouluissa tasavertaisesti saksan ja italian rinnalla. Lisäksi kirkossa paikallishallinnossa käytetään yhä enemmän ladinin kieltä. .
Konsonantit
Lähde:
Ladininkielinen media
Italian yleisradioyhtiö RAI Ladinia aloitti televisiolähetykset vuonna 1988. Lisäksi yksityinen radiokanava Radio Gherdëina Dolomites lähettää ohjelmaa kaikilla kolmella Etelä-Tirolin virallisella kielellä. .
Usc di Ladins on tärkein ladininkielinen sanomalehti.
Eritrean–Etiopian sota
Eritrean–Etiopian sota oli Eritrean ja Etiopian välillä 12. toukokuuta 1998 – 12. joulukuuta 2000 käyty sota, joka alkoi maiden välisistä rajakiistoista niiden suhteiden kiristyttyä edellisinä vuosina myös taloudellisten syiden takia. Eritrea valtasi sodan alussa joitakin kiisteltyjä alueita ja Etiopian yrittäessä vallata niitä takaisin sota muuttui veriseksi asemasodaksi. Lopulta vuonna 2000 etiopialaisten hyökkäys murtautui kuitenkin eritrealaisten läpi ja maat tekivät aselevon 18. kesäkuuta 2000.
Sodan virallisesti päättänyt Algerin sopimus allekirjoitettiin 12. joulukuuta 2000. Maat sopivat välitysratkaisusta kiisteltyjen alueiden suhteen samalla, kun Yhdistyneiden kansakuntien rauhanturvaajat valvoivat maiden rajavyöhykettä (UNMEE). Kiistan ytimessä ollut ja Etiopian aikaisemmin hallitsema Badme annetiin lopulta Eritrealle. Etiopia hyväksyi ratkaisun virallisesti vasta vuonna 2018.
Satojentuhansien sotilaiden käymä sota oli ollut verinen ja molemmilla puolilla oli kymmeniätuhansia kaatuneita, minkä lisäksi humanitaariset vahingot olivat suuria. Täysin luotettavia tietoja kaatuneiden määrästä ei ole.
Tausta
Eritreasta oli tullut Italian siirtomaa 1890-luvulla, mutta toisen maailmansodan jälkeen se annettiin Etiopialle puoliautonomisena alueena. 30 vuotta kestänyt Eritrean itsenäisyyssota alkoi Etiopian keisari Haile Selassien lakkautettua alueen autonomian vuonna 1962. Eritrean kansan vapautusrintama taisteli ensin keisarillisia ja myöhemmin kommunistisen Derg-hallinnon joukkoja vastaan. Toukokuussa 1991 vapautusrintama valloitti Eritrean pääkaupunki Asmara. Etiopiassa itsesään Tigrayn kansan vapautusrintama kukisti Derg-hallinnon hieman myöhemmin. Vuonna 1993 Eritreassa järjestettiin kansanäänestys itsenäisyydestä ja äänestäjien valtaosan kannatettua Ertirea itsenäistyi 24. toukokuuta 1993.
Itsenäistyneen Eritrean ja Etiopian välille muodostui nopeasti uusia ongelmia. Eritrea alkoi käyttää omaa rahayksikköään nakfa etiopialaisen rahan birr sijaan. Etiopia vastasi asettamalla rajoitteita kaupalle maiden välillä, mikä johti vaikeuksiin Eritreassa. Toisaalta Etiopia oli ollut hyvin riippuvainen meriyhteydestä Eritrean läpi ja Eritrea vaati nyt suurempia maksuja tavaran kuljetuksista Eritrean läpi.
Taloudellisten erimielisyyksien ohella välitön syy maiden väliselle sodalle olivat niiden rajakiistat. Kahden maan välistä rajaa ei oltu määritelty tarkasti. Erityisiä kiistakysymyksiä olivat esimerkiksi Alitenan, Badmen, Buren, Humeran, Tsoronan ja Zala Ambessan hallinta maiden rajalla. Eritrea vaati kiisteltyjä alueita itselleen viitaten aikanaan Italian ja Etiopian 1930-luvulla tekemään sopimukseen. Poliittisten ja taloudellisten jännitteiden kasvaessa molemmat maat lähettivät rajoilleen joukkojaan. Jo elokuussa 1997 maiden välillä sattui rajavälikohtaus Badan alueella Danakilin syvängöllä. Marraskuussa 1997 molemmat maat suostuivat käymään neuvotteluja rajoistaan Asmarassa, mutta välikohtaukset jatkuivat. Toukokuussa 1998 käydyn yhteenoton jälkeen kokoonnuttiin neuvottelemaan vielä kerran Addis Abebassa, mutta eritrealaiset vetäytyivät keskusteluista ennen niiden ratkaisua.
Sota
Sota alkoi 12. toukokuuta 1998, kun noin 9 000 eritrealaista sotilasta hyökkäsivät Badmeen ja Sheraroon. Eritrealaisten virallinen syy hyökkäykselle oli eritrealaisten viranomaisten kuolemat etiopialaisten iskuissa. Eritrealaiset ottivat yhteen etiopialaisten miliisien ja muiden turvallisuusjoukkojen kanssa. Alueelta lähti pakoon taistelujen ensivaiheessa noin 24 000 siviiliä. Etiopia vastasi lähettämällä alueelle lisää omia joukkojaan. Kaikkiaan maan pohjoisrajalla oli pian 200 000 sotilasta. Myös eritrealaisia oli uusine vahvistuksineen yli 100 000.
Etiopia käynnisti vastahyökkäyksen eritrealaisia vastaan 22. toukokuuta – 11. kesäkuuta, jolloin käytiin myös sodan ensimmäiset suuret maataistelut. Taistelut keskittyivät etenkin Badmen, Sheraron ja Zala Ambessan suunnalle, sekä Eritrean satamakaupunki Assabin eteläpuolelle. Eräät sodan ankarimmista taisteluista käytiin etiopialaisten yrittäessä turhaan tykistön ja panssarivaunujen tukemana edetä Badmeen kesäkuussa. Molemmat osapuolet käyttivät myös ilmavoimien iskuja. 5.–6. kesäkuuta Etiopian ilmavoimien MiG-23 -lentokoneet tekivät ilmaiskun Asmaran kansainväliselle lentoasemalle. Eritrean ilmavoimat iskivät puolestaan Tigray pääkaupunki Mekeleen, jossa kuoli 51 siviiliä. Marraskuussa 1998 siviilejä kuoli myös eritrealaisen tykistön iskiessä Adigratin kaupunkiin Etiopian puolella.
Sodan juuttuessa yhä enemmän paikalleen veriseen asemasotavaiheeseen molemmat osapuolet jatkoivat lisäjoukkojen tuomista alueelle. Molemmat maat myös hankkivat aseeita ulkomailta, kuten Kiinasta, Venäjältä ja Pohjois-Koreasta. Jotkin ulkopuoliset tahot, kuten Afrikan yhtenäisyysjärjestö, Yhdistyneet kansakunnat, Algeria ja Yhdysvallat yrittivät tehdä epäonnistuneita välitysyrityksiä. Etiopia aloitti edelleen uusia operaatioita yrittäen vallata eritrealaisten asemia. Samalla sota levisi osittain myös Somaliaan, josta käsin Eritrean tukema Ormojen vapautusrintama alkoi tehdä iskuja Etiopiaan. Etiopia tuki vastaavasti Eritrean islamilaisen jihadin toimintaa järjestön tehdessä iskuja Eritreaan Sudanista.
12. toukokuuta 2000 alkoi uusi Etiopialaisten hyökkäys. Hyökkäykseen osallistui 200 000 sotilasta, joita tuettiin tykistöllä ja ilmavoimien lentokonein ja taisteluhelikopterein. Hyökkäyksen onnistui murtautua läpi eritrealaisten puolustajien linjoista. Barentu vallattiin 18. toukokuuta, Zala Ambessa 25. toukokuuta ja Senafe 26. toukokuuta. Eritrealaisten tilanne alkoi olla hyvin vaikea. Heidän joukkojen huoltoyhteydet rintaman länsiosiin oli katkaistu ja toukokuun lopulla etiopialaiset hallitsivat lähes neljäsosaa koko Eritreasta. Eritrean oli sotilaallisen tilanteen takia pakko lopulta taipua Etiopian tulitaukoehdotukseen. Tulitauko astui voimaan 18. kesäkuuta 2000.
Seuraukset
thumb|Yhdistyneiden kansakuntien rauhanturvaajia ([[UNMEE) Eritreassa.]] Eritrean ja Etiopian välinen Algerin sopimus allekirjoitettiin 12. joulukuuta 2000, mikä päätti sodan virallisesti. Molemmat maat sitoutuivat sopimuksella ratkaisemaan rajakiistansa välitysratkaisun kautta. Niiden välille luotiin Yhdistyneiden kansakuntien rauhanturvaajien hallitsema vyöhyke (UNMEE). Sopimuksen nojalla perustettiin rajakomissio. Komissio päätti lopulta antaa Etiopian aikaisemmin hallitseman, mutta kiistellyn Badmen alueen Eritrealla. Etiopia ei välittömästi hyväksynyt päätöstä, vaan uhkaili seuranneina vuosina mahdollisilla sotilastoimilla alueen takaisinvaltauksesta. Lopulta vuonna 2018 Etiopia ilmoitti kuitenkin hyväksyvänsä vuoden 2002 päätöksen Badmen kuulumisesta Eritrealle.
Sodan taloudellinen ja humanitaarinen hinta oli suuri. Täysin luotettavia tietoja eri osapuolten sotilaallisista tappioista ei ole. Eritrean presidentti Isaias Afewerki ilmoitti 19 000 eritrealaisen sotilaan kaatuneen, mutta luku lienee todellisuudessa selvästi suurempi. Etiopialainen Tsadkan Gebre Tensae arvioi 67 000 eritrealaisen ja 34 000 etiopialaisen sotilaan kaatuneen. Etiopiassa opposition Voice of the Democratic Path of Ethiopian Unity arvioi 123 000 etiopialaisen sotilaan kuolleen, Eritreassa arvioitiin etiopialaisia sotilaita kuolleen noin 100 000. Uppsalan yliopiston Uppsala Conflict Data Program arvioi sodassa kuolleiden kokonaismääräksi 98 217.
G. Hannelius
Genevieve Knight ”G.” Hannelius (s. 22. joulukuuta 1998 Boston, Massachusetts, Yhdysvallat) on yhdysvaltalainen näyttelijä ja laulaja, joka tunnetaan parhaiten Avery Jenningsin roolistaan Disney Channelin tilannekomediasarjassa Dog with a Blog. Lisäksi hän on näytellyt Jo Keeneriä Disney Channelin sarjassa Onnea matkaan, Charlie!, sekä Emily Pearsonia saman kanavan elokuvassa Partioveli (Den Brother).
Tausta
Hannelius syntyi Bostonissa ja muutti Maineen kolmevuotiaana. Hänen isänsä on ruotsalainen.
Ura
Hannelius aloitti näyttelemisen neljävuotiaana paikallisessa lastenteatterissa. Myöhemmin hän osallistui useisiin koekuvauksiin ja pärjäsi niissä hyvin, minkä vuoksi hänen perheensä muutti Los Angelesiin vuonna 2008.
Hannelius pääsi Disney Channelin vakionäyttelijäksi erään mainoksen kautta, jossa kanavan tuottaja huomasi hänet. Hannelius sai sivurooleja sarjoista Sonny with a Chance, Hannah Montana ja Onnea matkaan, Charlie!. Pääroolin hän sai Emmy-ehdokkaana olleesta sarjasta Dog with a Blog. Lisäksi hän on tehnyt äänirooleja useissa animaatioissa.
Hannelius on julkaissut iTunesissa seitsemän musiikkikappaletta, joista useimmat ovat hänen itsensä kirjoittamia.
G. Hanneliuksella on YouTube-kanava GByGNailArt. Hannelius valmistui Sierra Canyon High Schoolista toukokuussa 2017.
Eleoúsa
Eleoúsa voi viitata seuraaviin paikkoihin Kreikassa:
Britten-Norman BN-2 Islander
Britten-Norman Islander (BN-2) on kevyt matkustajakone, jota valmisti englantilainen Britten-Norman-lentokonetehdas.
Lacy Lakeview
Lacy Lakeview on kaupunki McLennanin piirikunnassa Texasin osavaltiossa Yhdysvalloissa. Vuoden 2019 arvion mukaan kaupungissa asui 6 721 asukasta. Vuosina 2010–2019 kaupungin väkiluku kasvoi 4,1 prosenttia.
Britten-Norman BN-2 Islander
Historia
BN-2A oli parannettu versio, joka lensi ensimmäisen kerran vuonna 1969.
Britten-Norman Defender oli koneen sotilasversion myyntinimi. Se lensi 20. toukokuuta 1970.
Vuonna 1978 tuotiin markkinoille BN-2B Islander II-versio. Tämän potkuriturbiiniversio oli BN-2T.
Koneen suurin versio sai nimen BN-2A Mk III Trislander, sen pyrstössä oli kolmas moottori. Sen ensilento tapahtui 11. syyskuuta 1970.
Konetta valmistettiin myös lisenssillä. Eräs valmistaja oli IRMA Romaniassa, muita valmistajamaita olivat Belgia ja Filippiinit.
Käyttö Suomessa
Yksi kone oli Suomen ilmavoimien yhteyskoneena vuosina 1974-75 sijoitettuna Kuljetuslentolaivueeseen Uttiin.
Muita koneita oli suomalaisten pienempien lentoyhtiöiden käytössä 1970-luvulla.
Eräpäivä
Eräpäivä on laskun, velan tai muun sellaisen viimeinen maksupäivä.
Jos maksua ei suoriteta viimeistään eräpäivänä, velkoja voi periä viivästyskorkoa ja muistutus- ja perintäkuluja.
Kuluttajan maksaessa laskun pankin tai postin välityksellä katsotaan maksun tapahtuneen sinä päivänä, kun maksutoimeksianto on tehty. Lainanlyhennysten on kuitenkin yleensä oltava eräpäivänä jo perillä velkojapankissa.
Joukkovelkakirjan pääoma ja mahdollinen tuotto maksetaan eräpäivänä.
Jean Pronovost
Pronovost teki neljällä NHL-kaudella vähintään 40 maalia ja hän on Pittsburgh Penguinsin seurahistorian ensimmäinen pelaaja, joka teki runkosarjassa sata tehopistettä (kaudella 1975–1976). Pronovost pelasi NHL:n tähdistöottelussa neljästi vuosina 1975–1978. Kaudella 1979-80 Pronovost toimi Atlanta Flamesin kapteenina.
Jeanin veli Marcel on myös entinen jääkiekkoilija, joka voitti Stanley Cupin viisi kertaa. Toinen veli Claude pelasi muutaman NHL-ottelun maalivahtina Montreal Canadiensin ja Boston Bruinsin joukkueissa.
Kanfen
Kanfen on Ranskan kunta Grand Estin alueella Mosellen departementissa. Se sijaitsee Thionvillen luoteispuolella Luxemburgin rajan lähellä. Kunnassa on arviolta 1 130 asukasta (vuonna 2014) ja sen pinta-ala on 8,5 neliökilometriä.
Carl Reiner
thumb|Reiner, [[2012]] Carl Reiner (20. maaliskuuta 1922 Bronx, New York – 29. kesäkuuta 2020 Beverly Hills, Kalifornia) oli yhdysvaltalainen näyttelijä ja koomikko sekä komediallisiin elokuviin erikoistunut ohjaaja, tuottaja ja käsikirjoittaja. Hän voitti uransa aikana yhdeksän Emmy-palkintoa.
Golo Mann
Golo Mann, oik. Angelus Gottfried Mann (1909 München, Saksa – 1994 Leverkusen, Saksa ) oli saksalainen kirjailija ja historioitsija.
Carl Reiner
Juutalaistaustainen Reiner syntyi New Yorkin Bronxissa ja opiskeli ulkoasiainhallintoa Georgetownin yliopistossa. Hän palveli toisessa maailmansodassa Tyynenmeren viihdytysjoukkojen teatterissa, jota johti Shakespeare-näyttelijä Maurice Evans.
Golo Mann
Golo Mannin isä oli kirjailija Thomas Mann. Golo Mann lähti maanpakoon 1933 natsien noustua valtaan. Hän toimi Yhdysvalloissa historian professorina. Pakolaisuutensa aikana hän asui myös Ranskassa. Palattuaan toisen maailmansodan jälkeen kotimaahan hän toimi edelleen historian professorina. Hänen merkittäviä historiateoksiaan on Wallenstein (1971).
Carl Reiner
Reiner tunnetaan musikaaleista, televisiosta ja elokuvista. Hänelle myönnettiin vuonna 1999 Amerikkalaisen huumorin Mark Twain -palkinto, ja hänellä on tähti Hollywood Walk of Famella. Hänen julkaisemiensa kirjojen joukkoon lukeutuu muistelmateos My Anecdotal Life: A Memoir vuodelta 2004. Hänen vuonna 1958 julkaisemasta omaelämäkerrallisesta romaanista Enter Laughing sovitti Joe Stein menestyksekkään Broadway-näytelmän. Reinerin omien elämänvaiheiden pohjalta syntyi myös 1960-luvun menestynyt sitcom-sarja The Dick Van Dyke Show, joka teki Van Dykesta ja hänen vastanäyttelijästään Mary Tyler Mooresta suuria tähtiä.
Reiner kuuluu Television Academy Hall of Fameen. Hän oli vuodesta 1944 alkaen naimisissa Estelle Reinerin kanssa. Heillä on kolme lasta, joista vanhin on elokuvaohjaaja Rob Reiner. Estelle Reiner kuoli 94-vuotiaana 2008. Carl Reiner kuoli 98-vuotiaana kotonaan Beverly Hillsissä 29. kesäkuuta 2020.
Sprinttiuinnin Euroopan-mestaruuskilpailut 1994
Sprinttiuinnin Euroopan-mestaruuskilpailut järjestettiin vuonna 1994 neljännen ja samalla viimeisen kerran (tilalle tulivat uinnin lyhyen radan Euroopan-mestaruuskilpailut). Kilpailut pidettiin Norjan Stavangerissa 3.–4. joulukuuta. Kilpailujen järjestäjänä toimi Euroopan uimaliitto LEN. Kisojen menestynein maa oli 13 mitalia kerännyt Saksa (seitsemän kultaa, kaksi hopeaa, neljä pronssia).
Kannattajanikama
thumb|Kannattajanikaman rakenne ja sen muodostuminen kahdesta kaaresta. Kannattajanikama,, on ensimmäinen kaulanikama ja se kiinnittää kallon takaraivoluun selkärangan muihin luihin. Lisäksi atlas kiinnittyy kaudaaliselta puoleltaan toiseen kaulanikamaan eli kiertäjänikamaan (axis). Sekä takaraivoluun ja kannattajanikaman että kiertäjänikaman ja kannattajanikaman väliltä puuttuu muusta selkärangasta poiketen nikamavälilevy. Kannattajanikama toimii pään kannattajana yhdessä lihasten kanssa.
Rakenne
Kannattajanikama poikkeaa rakenteellisesti kaikista muista selkärangan nikamista siten, että siinä ei ole nikaman solmua (corpus vertebrae) vaan se muodostuu kahdesta yhteenliittyvästä kaaresta. Selänpuolella on takakaari (arcus dorsalis), johon nikaman surkastunut okahaarake (tuberculum dorsale) on liittynyt. Mahanpuolella olevassa etukaaressa (arcus ventralis) on kuoppa, jonka avulla atlas kiinnittyy kiertäjänikamaan. Pään paino jakautuu kannattajanikaman lateraalisille paksuuntumille, massae laterales, jotka ovat etu- ja takakaaren välissä kummallakin puolella. Kannattajanikaman siipiin (ala atlantis) kiinnittyy päätä liikuttavia lihaksia. Kannattajanikaman molemmin puolin on väljät tilat, jotka mahdollistavat pään liikehdinnän.
Lajikohtaiset erot
Kannattajanikama eroaa eri eläinlajeilla kokonsa ja rakeenteensa mukaan. Märehtijöiltä puuttuu kokonaan foramen transversarium, joka on nikaman siivessä oleva aukko selänpuolelta vatsanpuolelle. Lihansyöjillä puolestaan on pelkkä uurre, incisura alaris, selänpuoleisessa kaaressa, kun taas muilla lajeilla on siinä aukko, foramen alare. Sialla puolestaan on muita eläinlajeja selkeämpi tuberculum ventrale eli kyhmy vatsanpuoleisessa kaaressa.
Tulsan joukkomurha
pienoiskuva|Tulsan Greenwoodin raunioita joukkomurhan palopommien jälkeen
Tulsan joukkomurha (myös Tulsan rotumellakka, yleensä ) oli Yhdysvaltain Oklahoman osavaltion Tulsan kaupungissa vuonna 1921 tapahtunut afroamerikkalaisten joukkomurha. Toukokuun 31. päivän ja kesäkuun ensimmäisen päivän aikana kaupungin valkoiset asukkaat tuhosivat afroamerikkalaisen Greenwoodin kaupunginosan ja tappoivat sen mustia asukkaita käyttäen palopommeja ja tuliaseita. Arviot joukkomurhassa kuolleiden määrästä vaihtelevat sadastaviidestäkymmenestä kolmeensataan. Ennen tuhoa myös ”mustien Wall Streetiksi” kutsuttu Greenwoodin kaupunginosa oli yksi Yhdysvaltain varakkaimmista afroamerikkalaisista alueista. Joukkomurhan jälkeen kaupunginosa oli raunioina, ja tuhannet eloonjääneet afroamerikkalaiset jäivät kodittomiksi.
Tulsan joukkomurhaa ei yleensä mainittu kouluopetuksessa useisiin vuosikymmeniin eikä sitä käsitelty tiedotusvälineissä.
Irlannin ilmavoimat
Irlannin ilmavoimat on perustettu 1924 tukemaan maa- ja merivoimia. Sen tärkein lentotukikohta on Casement Aerodrome Baldonnelissa.
Historia
Vuonna 1921 ostettiin Martinsyde Type A Mark II kaksitaso, joka päivysti ympäri vuorokauden Croydonissa turvaamassa Michael Collinsin pakotien Irlantiin, mikäli neuvottelut Britannian kanssa kariutuisivat. Konetta ei kuitenkaan tarvittu suunniteltuun tehtävään, ja siitä tulikin maan lentopalvelun ensimmäinen lentokone. Vuoden 1922 lopulla lentopalvelulla oli jo kuusi Bristol F2B -hävittäjää sekä neljä muuta konetta ja siihen kuului noin 400 miestä.
Lentopalvelusta tuli osa maavoimien ilma-armeijakuntaa, kun asevoimat perustettiin 1924. Se olikin maavoimien osana vuoteen 1990.
Vuonna 1938 hankittiin neljä Gloster Gladiator -hävittäjää, mutta kahdeksan koneen lisätilausta ei toimitettu toisen maailmansodan puhjettua. Ilma-armeijakunnan koneet eivät kohdanneet sodan aikana yhtään viholliskonetta, vaikka tusinoittain karanneita sulkupalloja tuhottiinkin. Irlantiin laskeutui sodan aikana kaikkiaan 163 lentokonetta, joista Ilm-armeijakunta otti käyttöönsä Lockheed Hudsonin, Fairey Battlen ja kolme Hawker Hurricanea. Viimeksi mainitut toivat ilmavoimien kaipaaman taisteluissa testatun modernin hävittäjän ja enimmillään maalla oli käytössään 20 Hawker Hurricanea. Sodan päätyttyä Hurricanet korvattiin Supermarine Seafire hävittäjillä sekä parilla Spitfire koulukoneella. Samoin kuin de Havilland Dove astui palvelukseen kuljetus- ja yhteyskoneena.
Ilma-armeijakunta siirtyi suihkukoneaikaan 30. kesäkuuta 1956 ensimmäisten de Havilland Vampire T.55 koulukoneiden saapuessa. Vuoden 1963 alussa maa otti palvelukseen ensimmäiset helikopterit SA.316B Alouette III:n, joita lopulta oli käytössä 2000-luvun alkaessa edelleen seitsemän.
1970-luvun puolivälissä maan hallituksen kasvaneet kuljetustarpeet Euroopan integroituessa pakottivat hankkimaan BAe 125-700 suihkukoneen tarpeen tyydyttämiseksi. Ranskasta ostettiin 1975 käytöstä poistettuja Fouga Magister CM-170 suihkukoneita, jotka otettiin palvelukseen koulukoneina, keveinä rynnäkkökoneina sekä taitolentoa varten. Koneet poistuivat käytöstä 1998 ja niiden tilalle ei ole hankittu uutta kalustoa.
Irlanti osti 1977 kymmenen SIAI-Marchetti SF.260WE Warrior koulukonetta, joita voidaan käyttää myös rynnäkkötehtävissä. Koneista neljä on tuhoutunut onnettomuuksissa. Vuonna 1986 ostettiin viisi SA.365F Dauphin II helikopteria pelastus- ja etsintätehtäviin. Helikoptereista kaksi muutettiin toimimaan LÉ Eithnen kannelta, jolloin ne varustettiin repeämättömillä polttoainesäiliöillä sekä koukulla jarruvaijeria varten.
Korvenmäen jätteenpolttolaitos
Korvenmäen jätteenpolttolaitos on Salon Korvenmäessä sijaitseva jätteenpolttolaitos, jonka toiminta käynnistyi vuonna 2021. Laitoksen toiminnasta vastaa Lounavoima Oy, jonka omistavat Lounais-Suomen Jätehuolto Oy sekä Salon Kaukolämpö Oy.
Laitoshankkeen historia
Vuonna 2014 Lounais-Suomessa järjestettiin tarjouskilpailu yhdyskuntajäteratkaisusta, jonka voitti Ekokem. Vuoden 2014 lopussa sulkeutuva Turun jätteenpolttolaitos oli tarkoituksena korvata vuonna 2018 valmistuvalla jätevoimalalla, minkä lisäksi viidennes jätteestä oli tarkoitus hyödyntää Riihimäellä. Ratkaisusta valitettiin markkinaoikeuteen, joka kumosi lounaisen Suomen hankintarenkaan päätöksen. Vuonna 2017 KHO palautti voimaan alkuperäisen hankintapäätöksen. Fortum (ent. Ekokem) kuitenkin kieltäytyi tekemästä sopimusta hankintarenkaan kanssa, sillä yhtiön mukaan tarjous ei ole enää voimassa.
Elokuussa 2017 Lounais-Suomen Jätehuolto Oy päätti keskeyttää hankintarenkaan kilpailutuksen Fortumin kieltäytymisen johdosta. Loppuvuonna 2017 Lounais-Suomen Jätehuolto Oy ja Salon Kaukolämpö Oy ilmoittivat perustaneensa Lounavoima Oy:n, jonka tavoitteena on rakentaa ekovoimalaitos Salon Korvenmäkeen. Jätevoimalalle myönnettiin ympäristölupa toukokuussa 2018.
Rakennushanke
Tammikuussa 2019 Lounavoima Oy teki investointipäätöksen voimalan rakentamisesta. Hankkeen kustannukset ovat noin 112 miljoonaa euroa. Laitoksen arinakattilan ja turbiinin toimittaa Steinmüller Babcock Environment GmbH, joka oli mukana myös Tammervoiman laitoshankkeessa. Savukaasunpuhdistusjärjestelmät toimittaa Lühr Filter GmbH, jätekahmarit Konecranes Finland Oy ja muista rakennustöistä vastaa Fira Oy.
Laitoksen maanrakennustyöt aloitettiin helmikuussa 2019. Laitos on mitoitettu käyttämään 120 000 tonnia jätettä vuodessa, mikä vastaa 44 MW polttoainetehoa. Laitos tuottaa kaukolämpöä vuodessa 180-190 GWh ja sähköä 62 GWh. Jätteen hyödyntäminen voimalaitoksella käynnistyi 30.3.2021.
Lämpövarasto
Helmikuussa 2021 laitosalueella aloitettiin syvälämpökaivon poraustyöt. Kesäajan tuotannossa syntyvä ylimääräinen lämpö varastoidaan lämpökaivoon ja käytetään talvella, kun lämmöntarve on suurimmillaan. Kaivon koekäyttö on meneillään ja valmistumassa vuonna 2023. Laitoksen suunnitelmana on rakentaa yhteensä kuusi syvälämpökaivoa, joiden lämpövarasto olisi kokonaisuudessaan 8-10 GWh vuodessa.
Kamakura
thumb|250px|Kōtoku-inin suuri buddha 1800-luvun lopulla
Kamakura on Japanin kaupunki Honshūn saarella Kantōn alueella Kanagawan prefektuurissa. Se sijaitsee prefektuurin itäosassa Tyynenmeren Sagaminlahden rannikolla Jokohaman ja Tokion eteläpuolella. Kamakurassa on 172 352 asukasta (vuonna 2017) ja sen pinta-ala on 39,67 neliökilometriä.
Kamakura tunnetaan Kamakura-kaudella hallinneen Kamakura-sotilashallinnon hallintopaikkana ja siten yhtenä Japanin entisistä pääkaupungeista. Runsaiden historiallisten nähtävyyksien, suositun uimarannan ja Tokion läheisen sijainnin ansiosta kaupunki on nykyään merkittävä matkailukohde.
Historia
Kamakuran nimi lienee alun perin ainun kieltä ja tarkoittaa ”vuorten takana”. Kaupungin nimen kirjoittamiseen nykyään käytetyt kirjoitusmerkit tarkoittavat ”sirppivarastoa”.
Kamakuran kaupunki perustettiin 600–700-luvuilla. Kaupungista tuli merkittävä vuonna 1192, kun Minamoto no Yoritomo perusti sinne uuden sotilashallintonsa (bakufu). Kamakura pysyi Japanin hallintokeskuksena vuoteen 1333 saakka. Kaupunkiin rakennettiin tänä aikana kymmeniä monumentteja, joista merkittävimpiin kuuluvat Song-dynastian Kiinasta pakenevien munkkien perustavat zentemppelit. Vuonna 1219 valta siirtyi Minamoto-klaanilta Hōjō-klaanille, joka kukistui vuosisadan loppupuolen mongolihyökkäysten jälkeen, ja keisari Go-Daigo anasti vallan takaisin Kiotoon lopulta vuonna 1333. Viimeinen Hōjō-sijaishallitsija ja hänen noin 800 vasalliaan tekivät seppukun keisarin armeijoiden lähestyessä kaupunkia.
Kamakura pysyi shōgunaatin kaatumisen jälkeenkin merkittävänä sotilaskeskuksena, mutta taantui 1400-luvun lopulla. Tämänkin jälkeen kaupungin temppelit houkuttelivat pyhiinvaeltajia. Uuden nousun kaupunki koki 1900-luvulla, kun siitä kehittyi matkailukohde ja Tokion asuinlähiö. Kaupunkioikeudet Japanin nykyisen kuntalaitoksen puitteissa Kamakura sai vuonna 1939.
Liikenne
Kamakuraa palvelevat JR Higashi-Nihonin Tōkaidō-päälinja, Yokosuka-linja ja Negishi-linja, Shōnan-monorailin Enoshima-linja sekä Enoshima-rautateiden Enoshima-linja.
Nähtävyydet
Matkailussa Kamakuraa kutsutaan toisinaan "Itä-Japanin Kiotoksi". Se tunnetaan etenkin lukuisista buddhalaisista temppeleistään ja šintolaisista pyhäköistään. Pyhäköistä tärkein on kaupungin keskustassa sijaitseva Tsurugaoka Hachiman-gū mereltä pyhäkölle saakka johtavan Wakamiya-ōji-kadun pohjoispäässä. Se toimi Minamoto-klaanin suojelijapyhäkkönä vuodesta 1063 lähtien.
Kaupungin pohjoisosassa sijaitsevista temppeleistä tärkeimpiä ovat vuonna 1282 perustettu Engaku-ji, kaupungin zentemppeleistä merkittävin Kenchō-ji, Tōkei-ji, Jōchi-ji ja Ennō-ji. Keskustan itäpuolella ovat muiden muassa Kamakura-gū-pyhäkkö sekä Zuisen-ji- ja Sugimoto-dera-temppelit. Länsipuolen kukkuloilla on esimerkiksi Zeniarai benten -pyhäkkö, joka tunnetaan tavasta pestä rahaa lähdevedessä talousonnen houkuttelemiseksi. Lähempänä merta lounaassa sijaitsevat suosittu Hase-deran temppeli ja kaupungin ehkä tunnetuin nähtävyys: Kōtoku-in suurine buddhapatsaineen (daibutsu). Temppelin Amida-buddhaa esittävä patsas valmistui vuonna 1252 ja se on 11,4 metrin korkuisena Japanin toiseksi suurin buddhapatsas. Ulkoilmassa olevaa patsasta suojasi alun perin rakennus, joka kuitenkin huuhtoutui mereen vuoden 1495 tsunamissa.
Etelässä kaupunki kohtaa Tyynenmeren Sagaminlahden Zaimokuza- ja Yuigahama-uimarantoineen.
Kansainvälinen yhteistyö
Kamakuralla on viisi sisarkaupunkia, joista kolme sijaitsee Japanissa ja kaksi ulkomailla.
Sidosryhmä
Sidosryhmä on henkilöryhmä tai organisaatio, jonka kanssa yritys tai muu organisaatio on tekemisissä ja johon sen toiminta vaikuttaa tai joka vaikuttaa yrityksen toimintaan. Ilman sidosryhmiä yritys ei voi toimia. Sidosryhmiä voidaan jaotella erilaisin tavoin, esimerkiksi sisäiset ja ulkoiset sidosryhmät tai ensisijaiset ja toissijaiset sidosryhmät.
Sisäisiä sidosryhmiä ovat esimerkiksi organisaation työntekijät, kun taas ulkoisia sidosryhmiä ovat esimerkiksi asiakkaat, kilpailijat, yhteistyökumppanit, rahoittajat, tavarantoimittajat, viranomaiset ja luonnonympäristö.
Sidosryhmä voidaan ymmärtää kapeasti, jolloin se kattaa ne sidosryhmät, joilla on eniten valtaa tai jotka ovat muuten organisaation toiminnan kannalta keskeisiä. Sidosryhmä voidaan myös määritellä laajemmin, jolloin sidosryhmiksi voidaan nähdä myös ne sidosryhmät, joilla ei ole valtaa tai jotka eivät ole keskeisiä, mutta joihin organisaation toiminta kuitenkin vaikuttaa.
Sidosryhmäajatteluun liittyvää
Sidosryhmäteoria tarkastelee organisaatioita ja sidosryhmiä liiketaloustiete en näkökulmasta. Sidosryhmäteorian mukaan liiketoiminnan tarkoituksena on luoda mahdollisimman paljon arvoa sidosryhmille yhdessä sidosryhmien kanssa. Keskeisiä käsitteitä sidosryhmäteoriassa ovat muun muassa sidosryhmävuorovaikutus, sidosryhmäarvonluonti  sekä sidosryhmäyhteistyö.
Merikarvian majakka
Merikarvian majakka on vuonna 1987 rakennettu majakka Pohjanlahdella Merikarvian kunnan alueella. Rakennus sijaitsee matalalla Kasa Storbådanin luodolla, Merikarvian pohjoisen väylän suulla. Majakka on merenpinnasta mitattuna 16,2 metriä korkea, ja se toimii aurinkoenergialla. Valo kantaa 6,7 meripeninkulmaa. Merikarvian majakka on rakennettu maahan upotettujen teräspilarien varaan. Majakan ulkonäkö on muista Suomen majakoista poikkeava ja syy tähän on se, ettei sitä aluksi suunniteltu majakaksi. Majakan statuksen se sai kuitenkin, sillä se on ensimmäinen väylän alussa oleva merimerkki.
Jo vuonna 1880 Luotsihallitus oli suunnitellut Kasa Storbådanille miehitettyä merimajakkaa. Suunnitelma ei toteutunut luodon moreenisesta maaperästä ja ahtaudesta johtuen. Nykyisin luoto on kasvanut huomattavasti maankohoamisen vuoksi.
Marja-Kristiina Lerkkanen
Marja-Kristiina Lerkkanen (aiemmin Vallström; s. 13. lokakuuta 1963, Oulu) on suomalainen kasvatustieteilijä ja kasvatustieteen tohtori. Hän toimii Jyväskylän yliopiston kasvatustieteen professorina ja norjalaisen Stavangerin yliopiston kasvatuspsykologian professorina.
Lerkkanen on valmistunut Jyväskylän yliopistosta kasvatustieteen maisteriksi (1988), lisensiaatiksi (1995) ja tohtoriksi (2004). Hänen englanninkielinen väitöskirjansa (2003) oli otsikoitu Learning to read : reciprocal processes and individual pathways (suom. Lukemaan oppiminen: vastavuoroiset prosessit ja yksilölliset oppimispolut). Hän on ollut Jyväskylän yliopiston kasvatuspsykologian dosentti vuodesta 2010.
Suomalaisen tiedeakatemian jäsen Lerkkanen on ollut vuodesta 2018.
Helsingin Sanomat uutisoi huhtikuussa 2019 Lerkkasen kuuluvan julkaisujensa osalta näkyvimpien Suomessa työskentelevien tieteentekijöiden ryhmään (luokassa Kasvatustiede). Pohjana Helsingin Sanomien artikkelille oli Turun yliopiston sosiologian professori Osmo Kivisen ja tutkija Juha Hedmanin huhtikuussa 2019 suomalaisessa Tiedepolitiikka-lehdessä julkaistu yhteiskunta-, kasvatus- ja taloustieteilijöitä käsittelevä selvitys.
(kesken)
Thionville
Thionville on Ranskan kaupunki Grand Estin alueella Mosellen departementissa. Se sijaitsee Mosellejoen varrella Luxemburgin rajan etelä- ja Metzin kaupungin pohjoispuolella. Thionvillessä on arviolta 41 083 asukasta (vuonna 2014) ja sen pinta-ala on 49,88 neliökilometriä.
Bert McCracken
thumb|right|Bert McCracken esiintymässä vuonna 2005 musiikkifestivaaleilla [[San Diegossa.]] Robert Edward ”Bert” McCracken (s. 25. helmikuuta 1982) on yhdysvaltalaisen The Used -rockyhtyeen laulaja.
Nuoruusvuodet
McCracken syntyi Utahin Provossa mormoniperheeseen. Hänellä on kolme nuorempaa siskoa ja pikkuveli. Hän kuului 15-vuotiaaksi asti Straight Edge -yhteisöön, jonka jäsenet kieltäytyvät alkoholista, huumeista ja seksistä. Hän kärsi unettomuudesta lapsuutensa ja nuoruutensa. McCracken kävi koulua Timpanogos High Schoolissa 10. luokalle asti ennen keskeyttämistään. Samassa koulussa sekä kuorossa oli tuleva yhtyetoveri Quinn Allman. Ennen liittymistään The Usediin Bert soitti 12-vuotiaasta alkaen trumpettia yhtyeessä nimeltä I'm With Stupid.
Teini-iässä McCrackenin välit vanhempiinsa tulehtuivat. Hän toimitti straight-edge-lehteä, kunnes toiset aatetta kannattavat nuoret pahoinpitelivät hänet. Tämä sai muutenkin ajelehtivan mormonipojan vaihtamaan suuntaa ja kokeilemaan huumeita kapinointina uskovaisia ystäviään ja vanhempiaan vastaan. 16-vuotiaana, alettuaan käyttää huumeita, menetettyään poikuutensa ja lopetettuaan koulun, hänet heitettiin ulos kotoaan, koska hän loukkasi perheensä uskontoa. Hän oli jonkin aikaa koditon, kunnes kasasi tarpeeksi rahaa asuntoon ja muutti yhteen tyttöystävänsä Katen kanssa. Heidän suhteensa katkettua McCracken asui taas kaduilla ja vajosi yhä syvemmälle huumeriippuvuuteen, kunnes hän palasi vanhempiensa kotiin joulukuussa 2000. Tammikuussa 2001 Quinn Allman pyysi häntä koelaulamaan yhtyeelle, josta pian tuli The Used.
Bert ja Kelly Osbourne
McCracken alkoi tapailla Kelly Osbournea elokuussa 2002. Hän vieraili The Osbournes -sarjan jaksossa ”Beauty and the Bert”. Kun McCracken erosi Osbournesta puhelimen välityksellä ystävänpäivänä 2003, hänen väitettiin vain käyttäneen Kellyä mainostaakseen yhtyettään. McCracken on kieltänyt tämän, sanoen Playboyn haastattelussa olleensa ”vain v---n tyhmä. Olen 20 ja pelkään sitoutumista, enkä voinut kertoa sitä hänelle.”
Ongelmat 2003–2004
McCrackenin juominen ja jonkinasteinen huumeriippuvuus jatkuivat. Hän kertoi haastattelussa juoneensa kaksi pulloa Jack Daniels -viskiä päivittäin. Taukoamaton kiertueella oleminen ja alkoholismi eivät sopineet yhteen ja The Usedin ensimmäisen levyn kiertueella toukokuussa 2003 hän romahti kesken ”On My Own” -kappaleen. Hänet vietiin sairaalaan, missä hän sai hoitoa rankkoihin rintakipuihin ja pahoinvointiin. McCrackenilla todettiin haimatulehdus. Hän joutui pidättäytymään alkoholista useiden kuukausien ajan. Hän on lopettanut kovien aineiden käytön vuonna 2005.
4. heinäkuuta 2004 McCrackenin entinen tyttöystävä Kate kuoli huumeiden yliannostukseen ollessaan kahdeksannella kuulla raskaana McCrackenille. Lapsi olisi ollut tyttö, ja se nimettiin Paigeksi. Jeph Howardin mukaan tapahtuma tuhosi McCrackenin kesken yhtyeen toisen albumin In Love and Death tekemisen. Samoihin aikoihin Bertin koira David Bowie jäi auton alle.
2006–2007: Utahista Los Angelesiin
Keväällä 2006 The Used piti puolen vuoden tauon. McCracken värjäsi hiuksensa – jotka olivat olleet mustat siitä asti, kun hän 19-vuotiaana liittyi The Usediin – vaaleiksi, mikä sai hänet muistuttamaan suuresti Kurt Cobainia. Samaan aikaan hän muutti Utahin Oremista Los Angelesiin, kaupunkiin joka samaan aikaan kiehtoi ja inhotti häntä. ”Tapasin feikeimmät ihmiset, joihin olen törmännyt koko planeetalla,” McCracken kertoi. ”He ovat kaikki valehtelijoita, ja he ovat niin tottuneet tekemään sitä, että he eivät yleensä varmaan edes tajua valehtelevansa. Sillä ympäristöllä oli suora vaikutus uuden levyn sävyyn. Se on hieman paheellisempi, mutta oudolla tavalla myös rakastavampi ja välittävämpi.” Tällainen ympäristö inspiroi yhtyeen sanoittajaa, ja jälki näkyy muun muassa kappaleissa ”Pretty Handsome Awkward” ja ”Liar Liar (Burn In Hell)”.
Zdzieszowice (kunta)
Zdzieszowicen kunnan alue sijaitsee Racibórzin laakson ja Chełmin fyysis-maantieteellisillä alueilla. Sen pinta-alasta noin 57 prosenttia on maatalousmaata ja noin 14 prosenttia metsää ja metsämaata. Korkeus merenpinnasta vaihtelee kunnan alueella noin 200 metristä noin 400 metriin. Oderjoki virtaa Zdzieszowicen kunnan läpi.
Vuoden 2019 joulukuussa 50,8 prosenttia Zdzieszowicen kunnan asukkaista oli naisia ja 49,2 prosenttia miehiä. Alle 18-vuotiaat muodostivat kunnan väestöstä 15,1 prosenttia, työikäiset 63,0 prosenttia ja eläkeikäiset 21,9 prosenttia. Väestön keski-ikä oli 42,8 vuotta. Kunnan työttömyysaste oli vuoden 2019 lopussa 4,6 prosenttia.
Samppalinnan kesäteatteri
thumb|Teatterialueella sijaitseva vanha [[tuulimylly.]] Samppalinnan Kesäteatteri on Turun Samppalinnanmäellä sijaitseva kesäteatteri, joka ohjelmistossaan on keskittynyt erityisesti musikaaleihin ja musiikkinäytelmiin. Samppalinnan ohjelmisto toteutetaan täysin ammattilaisten voimin. Teatterin omistaa Samppalinnan Kesäteatterin Kannatusyhdistys r.y. Samppalinnan katsomoon mahtuu kerrallaan 882 hengen yleisö.
Ensimmäiset ensi-illat kautta aikojen Samppalinnalla olivat Hemmo Airamon ohjaama Isännän ääni 17. kesäkuuta 1960 ja Veikko Uusimäen ohjaama Kullervo 31. heinäkuuta 1960. Kullervoa näytteli 19-vuotias Esko Salminen.
Yli 40 vuotta keskeinen henkilö Samppalinnan kesäteatterin toiminnassa oli teatterineuvos Aulis Ruostepuro. Hän toimi siellä näyttelijänä, ohjaajana ja vuodesta 1968 toimitusjohtajana, kunnes jäi eläkkeelle 2005. . Hänen ohjaamansa Viulunsoittaja katolla keräsi kesällä 1968 yli 30 000 katsojaa, mikä oli teatterin siihenastinen yleisöennätys.
Melanie South
Melanie South (s. 3. toukokuuta 1986 Kingston, Englanti) on brittiläinen tennispelaaja. Parhaimmillaan hän on ollut kaksinpelissä WTA-listan sijalla 99 helmikuussa 2009. Hän on voittanut urallaan kuusi ITF-turnausta kaksinpelissä ja 18 turnausta nelinpelissä.
Grand Slam -turnauksissa South on päässyt parhaimmillaan toiselle kierrokselle Wimbledonissa 2006 voitettuaan ensimmäisellä kierroksella 11:nneksi sijoitetun Francesca Schiavonen. Toisella kierroksella hän hävisi Shenay Perrylle.
Irlanninterrieri
Luonne
Irlanninterrieri on ihmisrakas, eikä se ole herkkä haukkumaan. Irlanninterrieri on valmis kaikenlaiseen toimintaan ja puolustaa itseään tarpeen tullen hyvinkin sisukkaasti. Rotu on hyväntuulinen, ihmisiin kiintyvä ja uskollinen. Kotikoirana irlanninterrieri on helposti koulutettavissa, lapsirakas ja lempeä.
Käsipallon miesten Euroopan-mestaruuskilpailut 2012
thumb|250px|EM-kilpailuihin selviytyneet maat punaisella. Vuoden 2012 käsipallon Euroopan-mestaruuskilpailut järjestettiin Serbiassa 15. – 29. tammikuuta. Kisoihin selvisi karsintojen kautta 16 maata. Turnauksen voitti Tanska, joka voitti loppuottelussa isäntämaa Serbian maalein 21–19. Pronssiottelussa Kroatia voitti Espanjan 31–27.
Tähdistökentällinen ja palkitut
Lähde: thumb|centre|550px|[[Beogradska arena, yksi viidestä kisa-areenasta sisältäpäin kuvattuna.]]
Samppalinnan kesäteatteri
2000- ja 2010-luvuilla Samppalinnan kesäteatterin keskeisiä hahmoja ovat olleet ohjaaja Heikki Sankari ja kapellimestari Jussi Vahvaselkä.
Palokki
pienoiskuva|Palokin sijainti
Palokki on kylä Heinävedellä, seututie 542:n varrella ja Juojärven reitin loppupisteessä sekä Heinäveden reitin laivareitin äärellä. Kylässä on vanha hautausmaa, seppien takotyömuseo Ronttopuisto sekä Lintulan luostari.